જામનગર તા.૧૨ ઃ જામનગર-રાજકોટ ધોરીમાર્ગ પર આવેલી એક ટ્રાન્સપોર્ટની ઓફિસમાં શુક્રવારની રાત્રે ત્રાટકેલા તસ્કરોએ બે મોબાઈલ તથા રૃા.૧,૯૧,૫૦૦ની રોકડની ચોરી કરી નવા વર્ષની બોણી કરી છે. જામનગરના ઢીંચડા રોડ પર સેનાનગરમાં રહેતા અને જામનગર-રાજકોટ ધોરીમાર્ગ પર આવેલા ચૌધરી કોમ્પલેક્ષમાં ગણપતલાલ અગ્રવાલ એન્ડ કંપની નામની ટ્રાન્સપોર્ટના કામકાજની ઓફિસ ધરાવતા સંજયભાઈ કેદારભાઈ મિશ્રા ગયા શુક્રવારે રાત્રે પોતાની ઓફિસ બંધ કરીને ઘેર ગયા પછી મોડીરાત્રે દોઢ વાગ્યાથી સાડા ચાર વાગ્યાના સમય દરમ્યાન તેમની ઓફિસમાં કોઈ તસ્કરો ઘૂસ્યા હતા. તસ્કરોએ ઓફિસના મુખ્ય દરવાજાનો કાચ ફોડી નાખી પ્રવેશ મેળવ્યા પછી અંદર ખાંખાખોળા કરી એક કબાટમાંથી બીજા કબાટની ચાવી મેળવી તેના વડે બીજો કબાટ ખોલી તેમાંથી રૃા.૧,૯૧,૫૦૦ રોકડા ... વધુ વાંચો »